અથર્વ બહાનુ બતાવીને પાર્ટીમાંથી વહેલો નીક્ળી ગયો. એને આખી રાત ઊંઘ પણ ન આવી. બીજે દિવસે માથું ભારે લાગતા એ ઓફિસ પણ ન જઈ શક્યો. વિચારોમાં અર્ધપાગલ થઈ ચૂકેલ અથર્વ નક્કી કરી જ નહોતો શક્તો કે ‘હું જે જાણું છું તે વાત મારે હવનને કહેવી જોઈએ કે નહીં? જો હું જે જાણું છું એ વાત હવનને જણાવીશ તો આ નવદંપતીના જીવનમાં ભૂકંપ પણ આવી શકે. લગ્નવિચ્છેદન પણ થઈ શકે.. એક હસતી-રમતી દુનિયાની નાવ પણ ડૂબી શકે. જો હું નહીં કહું તો મિત્રને અંધકારમાં રાખ્યાનો અફસોસ થશે. મિત્રતા ન નિભાવ્યાનો બોજ હું જીરવી નહિ શકું.’